Norsk høgskole for helhetsterapi

Norsk høgskole for helhetsterapi er en privat skole som tilbyr studier i alternativ behandling. Den lå tidligere i Oslo, men er nå (2013) flyttet til Tønsberg. Skolen ble etablert i 1982 og eies av et aksjeselskap med flere eiere.

Skolen tilbyr et 4-årig deltidsstudium i helhetsmedisin som leder fram til den ikke-beskyttede tittelen helhetsterapeut. Studiet omfatter kinesiologi, kost og ernæring, fotsoneterapi, aromaterapi, øreakupunktur, meridiandrenasje, Bachs blomstermedisin og klinisk trening.

Skolen tilbyr også kurs i kost og ernæring.

Tap av akkreditering og rett til å bruke betegnelsen høgskole
NOKUT – Nasjonalt organ for kvalitet i utdanningen – opplyser at stedsbasert studium og nettstudium i kost og ernæring (30 studiepoeng) ble trukket tilbake etter revidering. Vedtaket ble gjort av NOKUTs styre 28. februar 2013. Høyskolen har dermed ingen akkrediterte studietilbud på høyere utdanningsnivå, og kan derfor ikke bruke betegnelsen høgskole.

Skolen har heller ikke noen godkjente tilbud på fagskolenivå.

Noter

Utdanningsinstitusjoner etablert i 1982
Utdanningsinstitusjoner innen alternativ behandling
Utdanningsinstitusjoner i Norge